AGF's Peter Graulund og AaB's Jeppe Curth har begge 13 mål på kontoen før de to hold mødes i torsdagens jyske lokalopgør i Aalborg. Men Jeppe Curth kan muligvis lægge sig alene i front i kampen om SAS-ligaens guldstøvle. Peter Graulund fik en forstrækning i lægmusklen i århusianernes sidste kamp mod OB. Graulund er derfor tvivlsom til opgøret mod AaB. Det skriver bold.dk Sidste gang, AGF og AaB mødtes, var i Århus i oktober sidste år. Her scorede Jeppe Curth tre gange, mens Graulund blev noteret for en kasse mindre, i en kamp, som AaB vandt 5-3.

Referat:
Jeppe Curth kan udbygge sin føring på topscorerlisten